
_____________________________________________________________

Изменение		1
Предложение за регламент
Съображение 1
	

	Текст, предложен от Комисията
	Изменение

	(1)	Стоманодобивният сектор е от основно значение за конкурентоспособността и сигурността на Съюза. Съюзът недвусмислено показа стратегическото значение, което придава на този сектор, и ангажимента си да гарантира неговата жизнеспособност и дългосрочна устойчивост.
	(1)	Стоманодобивният сектор, който е крайъгълният камък на своята екосистема, включваща производни на стоманата продукти в сектори надолу по веригата (напр. автомобилостроене, строителство, метални опаковки и компоненти, машиностроене, технологични отрасли и други), е от основно значение за икономиката, икономическата сигурност, конкурентоспособността и сигурността на Съюза. Съюзът следва да засили действията си в този стратегически сектор, който е жизненоважен за създаването на качествени работни места и качествената заетост, прехода към неутрална по отношение на климата икономика и развитието на отбранителните способности, чрез устойчиви инвестиции в жизнеспособността и дългосрочната издръжливост на стоманодобивния сектор.



Изменение		2
Предложение за регламент
Съображение 1 а (ново)
	

	Текст, предложен от Комисията
	Изменение

	
	(1а)	Промишлените градове и региони, произвеждащи стомана, играят важна роля за работниците, общностите и конкурентоспособността. В тези градове и региони се добиват и трансформират суровините, а техническите умения се предават от поколение на поколение. Тези градове и региони притежават знанията, оборудването и социалното сближаване, които са необходими за осъществяването на справедлив преход.



Изменение		3
Предложение за регламент
Съображение 2
	

	Текст, предложен от Комисията
	Изменение

	(2)	Стоманодобивната промишленост в отделните държави и региони, включително на равнището на Съюза, страда от неблагоприятното въздействие, произтичащо от увеличаването на структурния свръхкапацитет в световен мащаб. Това глобално предизвикателство засяга вътрешния пазар на Съюза и пазарите на други държави или пряко, чрез внос от държави със свръхкапацитет, или непряко в резултат на ефекта на „изтласкване“, или и по двата начина. Ефективното решаване на проблема със свръхкапацитета в световен мащаб изисква по-активни съвместни усилия от страна на Съюза и неговите партньори със сходни възгледи, които не допринасят за свръхкапацитета в световен мащаб. Съюзът ще продължи да ръководи дейностите на международно равнище, включително в рамките на Глобалния форум по проблемите на свръхкапацитета в стоманодобива, за справяне с първопричините за свръхкапацитета в световен мащаб и за прилагане на решения за укрепване на прозрачността на световния пазар на стомана и с цел да бъдат взети предвид съвременните техники за производство и доставка, включително чрез прилагането на принципа за „топене и отливане“, както и чрез наблюдение на вноса и износа. Съюзът и държавите със сходни възгледи следва да работят заедно за предпазване на икономиките си от свръхкапацитета в световен мащаб, като същевременно гарантират сигурни вериги на доставки и увеличават достъпа си в тези рамки до пазара.
	(2)	 Стоманодобивната промишленост, работниците, промишлените градове и региони в отделните държави и региони, включително на равнището на Съюза, страдат от неблагоприятното въздействие, произтичащо от увеличаването на структурния свръхкапацитет в световен мащаб. Световният структурен свръхкапацитет в производството на стомана е сериозна заплаха за стоманодобивния сектор, тъй като създава условия за нелоялна конкуренция и възпира инвестиции от решаващо значение за екологичния преход. Структурният свръхкапацитет в световен мащаб е тенденция, която засяга не само стоманодобивния сектор, но и много други промишлени сектори, и застрашава тяхната жизнеспособност в дългосрочен план. Това глобално предизвикателство засяга вътрешния пазар на Съюза и пазарите на други държави или пряко, чрез внос от държави със свръхкапацитет, или непряко в резултат на ефекта на „изтласкване“, или и по двата начина. Ефективното решаване на проблема със свръхкапацитета в световен мащаб изисква по-активни съвместни усилия от страна на Съюза и неговите партньори със сходни възгледи, които не допринасят за свръхкапацитета в световен мащаб. Съюзът ще увеличи усилията си да ръководи дейностите на международно равнище, както и да се координира с държави със сходни възгледи, включително в рамките на Глобалния форум по проблемите на свръхкапацитета в стоманодобива, за справяне с първопричините за свръхкапацитета в световен мащаб и за прилагане на решения за укрепване на прозрачността на световния пазар на стомана и с цел да бъдат взети предвид съвременните техники за производство и доставка, включително чрез прилагането на принципа за „топене и отливане“, както и чрез наблюдение на вноса и износа. Съюзът и държавите със сходни възгледи следва спешно да работят заедно за предпазване на икономиките си от свръхкапацитета в световен мащаб, като същевременно гарантират сигурни вериги на доставки и увеличават достъпа си в тези рамки до пазара. Сътрудничеството следва да се осъществява в конструктивен и ориентиран към бъдещето дух, като се признават споделените стратегически интереси и взаимните ползи. То следва да има за цел намаляване на нарушенията на световните пазари на стомана, насърчаване на лоялната конкуренция въз основа на пазарните принципи и подпомагане на прехода към ориентирано към бъдещето промишлено производство. Задълбочената координация между партньорите може също така да повиши устойчивостта и да укрепи основите за стабилни, предвидими и диверсифицирани вериги на доставки.



Изменение		4
Предложение за регламент
Съображение 2 а (ново)
	

	Текст, предложен от Комисията
	Изменение

	
	(2а)	 Свръхкапацитетът се преодолява най-ефективно чрез координирани многостранни действия, тъй като представлява глобален проблем, който се нуждае от глобално решение. При липсата на значим напредък на това равнище Съюзът следва да приеме целенасочена и гъвкава мярка.



Изменение		5
Предложение за регламент
Съображение 2 б (ново)
	

	Текст, предложен от Комисията
	Изменение

	
	(2б)	 Европа има дългогодишна традиция в производството на стомана, като работниците в стоманодобива имат ключова роля в полагането на основите на производството в Съюза. Тези висококачествени работни места за висококвалифицирани работници, които осигуряват достойно заплащане, силна защита на труда и високи стандарти за здраве и безопасност, са от съществено значение за поддържане на конкурентоспособността и високата социална стойност на сектора.



Изменение		6
Предложение за регламент
Съображение 6
	

	Текст, предложен от Комисията
	Изменение

	(6)	През ноември 2024 г. лидерите на Съюза приеха Декларацията от Будапеща2, в която се подчертава спешната необходимост и решимостта Съюзът да стане по-конкурентоспособен чрез нов пакт за европейската конкурентоспособност. Освен това лидерите заявиха ангажимента си да гарантират обновяването на промишлеността и декарбонизацията, които да позволят на Съюза да остане водеща сила в областта на промишлеността и технологиите. Лидерите на Съюза признаха и необходимостта от повишаване на отбранителната готовност и способности, по-специално чрез укрепване съответно на отбранителната технологична и промишлена база. За тази цел лидерите се ангажираха да разработят промишлена политика за Съюза, за да се гарантира растежът в областта на ключовите технологии на бъдещето, като същевременно се обръща специално внимание на традиционните отрасли в преход.
	(6)	През ноември 2024 г. лидерите на Съюза приеха Декларацията от Будапеща2, в която се подчертава спешната необходимост и решимостта Съюзът да стане по-конкурентоспособен чрез нов пакт за европейската конкурентоспособност. Освен това лидерите заявиха ангажимента си да гарантират обновяването на промишлеността и декарбонизацията, които да позволят на Съюза да остане водеща сила в областта на промишлеността и технологиите, насърчаваща качествените работни места. Лидерите на Съюза признаха и необходимостта от повишаване на отбранителната готовност и способности, по-специално чрез укрепване съответно на отбранителната технологична и промишлена база. За тази цел лидерите се ангажираха да разработят промишлена политика за Съюза, за да се гарантира растежът в областта на ключовите технологии на бъдещето, като същевременно се обръща специално внимание на традиционните отрасли в преход.

	_________________
	_________________

	2 https://www.consilium.europa.eu/bg/press/press-releases/2024/11/08/the-budapest-declaration/.
	2 https://www.consilium.europa.eu/bg/press/press-releases/2024/11/08/the-budapest-declaration/.



Изменение		7
Предложение за регламент
Съображение 7
	

	Текст, предложен от Комисията
	Изменение

	(7)	Конкурентоспособността на промишлеността е основен приоритет, като декарбонизацията представлява мощен двигател на растежа, когато е интегрирана в политиките в областта на промишлеността, конкуренцията, икономиката и търговията.
	(7)	 Конкурентоспособността на промишлеността е основен приоритет, за да може стоманодобивният сектор на Съюза да оцелее и да допринесе за устойчивия растеж, дългосрочния просперитет и устойчивостта. За да бъде конкурентоспособен този стратегически сектор, Съюзът трябва да използва декарбонизация и съчетание от промишлени, икономически и търговски политики. Тези политики следва да включват запазване на производствения капацитет на Съюза, технологично лидерство и квалифицирана заетост в ключови сектори в рамките на Съюза, за да се предотвратява преместването на стратегически промишлени отрасли в региони с по-ниски екологични и социални стандарти и несправедливи механизми за субсидиране.



Изменение		8
Предложение за регламент
Съображение 7 а (ново)
	

	Текст, предложен от Комисията
	Изменение

	
	(7а)	Свръхкапацитетът, съчетан с различни равнища на ангажираност с целите в областта на климата от страна на трети държави, засяга стоманодобивната промишленост на Съюза в контекста на прехода ѝ към неутрално по отношение на въглеродните емисии производство. Поради това, за да бъде жизнеспособен пътят към декарбонизация на стоманодобивния сектор в Съюза, равнището на тарифните квоти следва да бъде преразглеждано при необходимост. Това може да послужи като стимул за създаване на подходящите условия за декарбонизация на стоманодобивната промишленост на Съюза и за промяна на обичайните досега практики. В рамките на този преглед Комисията следва също така да докладва относно използването на публични субсидии от страна на производителите от Съюза с оглед на постигането на целите на Съюза в областта на климата, относно общите обеми на производството на стомана с ниски емисии в Съюза и относно излагането на производителите от Съюза на нелоялна конкуренция.



Изменение		9
Предложение за регламент
Съображение 8
	

	Текст, предложен от Комисията
	Изменение

	(8)	Енергоемките отрасли са ключови сектори, нуждаещи се от спешна подкрепа за декарбонизация и електрификация, като същевременно са изправени пред високи разходи за енергия, нелоялна конкуренция в световен мащаб и сложна нормативна уредба, които вредят на тяхната конкурентоспособност.
	(8)	 Енергоемките отрасли са ключови сектори, нуждаещи се от спешна намеса, за да им се предостави подкрепа за декарбонизация и електрификация, възприемане на кръговостта, което ще спомогне за насърчаване на създаването на работни места в Съюза и справяне с високите разходи за енергия, нелоялната конкуренция в световен мащаб и сложната нормативна уредба, които вредят на тяхната конкурентоспособност. От съществено значение е да се даде възможност на тези отрасли да останат конкурентоспособни в световен мащаб и да продължат да произвеждат в Съюза, като същевременно непрекъснатата подкрепа за енергоемките отрасли следва да бъде обвързана със социални и екологични условия, като запазване на производствените обекти и работните места. Повишаването на енергийната сигурност, осигуряването на достъп до енергия на достъпни цени, намаляването на разходите за вложени ресурси и опростяването на регулаторната тежест са от решаващо значение за предотвратяване на делокализацията на промишлени дейности и за запазване на веригите за създаване на стойност в рамките на Съюза. Тъй като на производството на стомана се дължат около 5% от емисиите на парникови газове в Съюза, ускоряването на внедряването на технологии с ниски и почти нулеви емисии, включително производство на стомана на основата на водород и електричество, и укрепването на кръговостта чрез оползотворяване и преработка на висококачествен рециклиран железен скрап ще бъдат от съществено значение за намаляване на емисиите и повишаване на ефективността на ресурсите.



Изменение		10
Предложение за регламент
Съображение 9
	

	Текст, предложен от Комисията
	Изменение

	(9)	Освен това, както се признава в Плана за действие3 в областта на стоманата и металите, стоманата представлява метал от стратегическо значение за отбранителните способности на Съюза. Като се има предвид настоящата геополитическа среда, стабилните и устойчиви вериги на доставки на метали от критично значение, като например стомана, и вътрешното производство са от съществено значение за отбраната и авиокосмическия сектор и за избягване на нежелани зависимости от доставчици от трети държави.
	(9)	 Съюзът поддържа ангажимента си за бързо и спешно изпълнение на Плана за действие3 в областта на стоманата и металите, тъй като стоманата представлява метал от стратегическо значение за отбранителните способности на Съюза. Особено в контекст, белязан от нарастваща глобална нестабилност и повишен натиск в областта на сигурността, стабилните и устойчиви вериги на доставки на метали от критично значение, като например стомана, и наличието на силна и конкурентоспособна база за вътрешно производство са от съществено значение за отбраната и авиокосмическия сектор, за постигане на икономическа устойчивост и за избягване на нежелани зависимости от доставчици от трети държави.



Изменение		11 
Предложение за регламент
Съображение 9 а (ново)
	

	Текст, предложен от Комисията
	Изменение

	
	(9а)	Стоманата е основополагаща и за много други отрасли, като секторите на чистите технологии, транспорта, строителството и енергийната инфраструктура в Съюза. Поради това запазването на конкурентоспособна и технологично напреднала стоманодобивна база в Съюза е жизненоважно за промишления суверенитет на Съюза и неговата стратегическа автономност.



Изменение		12
Предложение за регламент
Съображение 10
	

	Текст, предложен от Комисията
	Изменение

	(10)	Съюзът вече е приел няколко мерки за търговска защита в секторите на металургията, включително в секторите на желязото и стоманата, срещу нелоялната конкуренция в световен мащаб. Независимо от това промишлеността изпитва все по-голямо неблагоприятно въздействие поради свръхкапацитета в световен мащаб и нарушаването на конкуренцията в световен мащаб, включително заради непазарните политики и практики в някои държави, които изкуствено подкрепят националните си отрасли или заобикалят мерките за търговска защита и санкциите на Съюза. Съюзът е единственият голям регион за производство на стомана, в който се наблюдава намаляване на капацитета. Тези усилия обаче се компенсират напълно от непрекъснатото значително увеличаване на капацитета в други региони, което е напълно отделено от промяната на вътрешното и световното търсене. Очаква се до 2027 г. свръхкапацитетът в световен мащаб да нарасне от сегашните 602 милиона тона (което представлява пет пъти търсенето в Съюза) до 721 милиона тона.
	(10)	За да се подкрепят стратегическите промишлени отрасли и конкурентоспособността на Съюза, търговските мерки на Съюза не следва да възпрепятстват капацитета на Съюза за производство на стомана. Съюзът вече е приел няколко мерки за търговска защита в секторите на металургията, включително в секторите на желязото и стоманата, срещу нелоялната конкуренция в световен мащаб. Независимо от това промишлеността изпитва все по-голямо неблагоприятно въздействие поради свръхкапацитета в световен мащаб и нарушаването на конкуренцията в световен мащаб, включително заради непазарните политики и нелоялните търговски практики в някои държави, които изкуствено подкрепят националните си отрасли или заобикалят мерките за търговска защита и санкциите на Съюза. Съюзът е единственият голям регион за производство на стомана, в който се наблюдава намаляване на капацитета. Тези усилия обаче се компенсират напълно от непрекъснатото значително увеличаване на капацитета в други региони, което е напълно отделено от промяната на вътрешното и световното търсене. Очаква се до 2027 г. свръхкапацитетът в световен мащаб да нарасне от сегашните 602 милиона тона (което представлява пет пъти търсенето в Съюза) до 721 милиона тона. Следователно всяка защитна мярка на пазара на стомана следва да бъде изготвена съобразно дългосрочна перспектива, тъй като за разлика от предишните периоди на свръхкапацитет в Съюза, настоящото положение е структурно и е малко вероятно да бъде преодоляно в краткосрочен или средносрочен план.



Изменение		13
Предложение за регламент
Съображение 11
	

	Текст, предложен от Комисията
	Изменение

	(11)	 Освен това неотдавнашните промени във връзка с ограничаващите търговията мерки на трети държави допълнително увеличават натиска от страна на вноса върху производителите от Съюза, както по отношение на обемите, така и на цените. Очаква се този натиск да продължи да се увеличава.
	(11)	 Освен това неотдавнашните промени във връзка с ограничаващите търговията мерки на трети държави допълнително увеличават натиска от страна на вноса върху производителите от Съюза, както по отношение на обемите, така и на цените. Очаква се този натиск да продължи да се увеличава и да доведе до допълнителен спад в производството в Съюза, закриване на заводи и загуба на работни места. 



Изменение		14 
Предложение за регламент
Съображение 11 а (ново)
	

	Текст, предложен от Комисията
	Изменение

	
	(11а)	Основаната на правила многостранна търговска система, в основата на която стои СТО, продължава да бъде от фундаментално значение за осигуряването на стабилност, предвидимост и справедливост в световната търговия. По тази причина настоящият регламент следва да се прилага в пълно съответствие със задълженията на Съюза в рамките на СТО. Настоящият регламент има за цел да се отстранят нарушения на търговията, причинени от свръхкапацитета в световен мащаб, и следва да се разбира като инструмент за възстановяване на условията за по-отворена и основана на правила търговия в бъдеще. 



Изменение		15
Предложение за регламент
Съображение 12
	

	Текст, предложен от Комисията
	Изменение

	(12)	В резултат на това стоманодобивната промишленост на Съюза се оказва в тежко положение с безпрецедентна загуба на производствен капацитет, възлизаща на над 30 милиона тона от 2018 г. насам, с исторически ниска степен на използване на капацитета, която през 2024 г. достигна 67 %, и с около 30 000 изгубени работни места от 2018 г. насам, като през 2024 г. бе обявена загубата на още няколко хиляди работни места. Стоманодобивната промишленост на Съюза отчете загуби през 2024 г.
	(12)	В резултат на това стоманодобивната промишленост на Съюза се оказва в тежко положение с безпрецедентна загуба на производствен капацитет, възлизаща на над 30 милиона тона от 2018 г. насам, с исторически ниска степен на използване на капацитета, която през 2024 г. достигна 67 %, и с около 30 000 изгубени работни места от 2018 г. насам, като през 2024 г. бе обявена загубата на още няколко хиляди работни места. Стоманодобивната промишленост на Съюза отчете загуби през 2024 г. Тежестта на този спад понесоха най-вече промишлените градове и региони, в които се произвежда стомана.



Изменение		16
Предложение за регламент
Съображение 13
	

	Текст, предложен от Комисията
	Изменение

	(13)	Като се има предвид бързо влошаващото се положение на вътрешната стоманодобивна промишленост и незадоволителния напредък до момента в намирането на колективно решение за справяне със структурния свръхкапацитет в световен мащаб, е необходимо да се приеме нова мярка, която да замени Регламент за изпълнение (ЕС) 2019/159. На 18 юли 2025 г. Комисията отправи покана за предоставяне на данни и започна целева консултация, за да потърси мнението на заинтересованите страни относно различни аспекти на новата мярка, включително относно нейната форма, равнище, географски обхват и продължителност, както и други специфични характеристики, като например правилата за произход. Този процес продължи до 18 август 2025 г., като бяха получени над петстотин отговора: 143 отговора в рамките на поканата за предоставяне на данни и 373 отговора на въпросника в рамките на целевата консултация. Подробно обобщение на получените отзиви може да бъде намерено в работния документ на службите на Комисията, придружаващ настоящото законодателно предложение.
	(13)	Като се има предвид бързо влошаващото се положение на вътрешната стоманодобивна промишленост и незадоволителния напредък до момента в намирането на колективно решение за справяне със структурния свръхкапацитет в световен мащаб, е необходимо спешно да се приеме нова мярка, която да замени Регламент за изпълнение (ЕС) 2019/159. На 18 юли 2025 г. Комисията отправи покана за предоставяне на данни и започна целева консултация, за да потърси мнението на заинтересованите страни относно различни аспекти на новата мярка, включително относно нейната форма, равнище, географски обхват и продължителност, както и други специфични характеристики, като например правилата за произход. Този процес продължи до 18 август 2025 г., като бяха получени над петстотин отговора: 143 отговора в рамките на поканата за предоставяне на данни и 373 отговора на въпросника в рамките на целевата консултация. Подробно обобщение на получените отзиви може да бъде намерено в работния документ на службите на Комисията, придружаващ настоящото законодателно предложение. Поради неотложния характер на въпроса Комисията реши да не извършва оценка на въздействието, но потвърди ангажимента си да представи оценка на последиците от настоящия регламент след датата на влизането му в сила.



Изменение		17
Предложение за регламент
Съображение 14
	

	Текст, предложен от Комисията
	Изменение

	(14)	Успоредно с обикновената законодателна процедура, която ще се приложи по отношение на настоящото предложение, Съюзът възнамерява да започне преговори съгласно член XXVIII от Общото споразумение за митата и търговията (1994) с цел изменение на някои отстъпки в рамките на СТО за продуктите, обхванати от настоящия регламент, и за да се гарантира, че полученото в резултат равнище на митата гарантира устойчивостта на стоманодобивната промишленост на Съюза в контекста на наличието на структурен свръхкапацитет в световен мащаб, на все по-значителните търговски мерки от страна на трети държави в стоманодобивния сектор и на тяхното свързано с търговията неблагоприятно въздействие върху стоманодобивната промишленост на Съюза.
	(14)	Успоредно с обикновената законодателна процедура, която ще се приложи по отношение на настоящото предложение, Съюзът възнамерява да започне преговори съгласно член XXVIII от Общото споразумение за митата и търговията (1994) с цел изменение на някои отстъпки в рамките на СТО за продуктите, обхванати от настоящия регламент, и за да се гарантира, че полученото в резултат равнище на митата гарантира устойчивостта на стоманодобивната промишленост на Съюза в контекста на наличието на структурен свръхкапацитет в световен мащаб, на все по-значителните търговски мерки от страна на трети държави в стоманодобивния сектор и на тяхното свързано с търговията неблагоприятно въздействие върху стоманодобивната промишленост на Съюза. Изменението на ангажиментите на Съюза не следва да води до компенсация, надхвърляща обемите на квотите, предвидени в приложение II към настоящия регламент, нито да засяга продукти, различни от включените в приложение II към настоящия регламент. Съюзът следва да информира СТО за настоящия регламент и съгласно член XX от Общото споразумение за митата и търговията (ГАТТ), тъй като настоящият регламент е необходим за постигане на декарбонизация на стоманодобивния сектор на Съюза, както и за опазване на обществения ред в Съюза.



Изменение		18
Предложение за регламент
Съображение 14 а (ново)
	

	Текст, предложен от Комисията
	Изменение

	
	(14а)	Комисията участва в проактивна и прозрачна комуникация с търговските партньори, за да обясни ясно причините за приемането на настоящия регламент и да набележи начини за поддържане на равни и справедливи условия, така че да не се нарушава съществуващият дух на истинско търговско сътрудничество, особено със съществуващите и бъдещите партньори по споразуменията за свободна търговия, засегнати от настоящия регламент.

Изменение		19
Предложение за регламент
Съображение 15
	

	Текст, предложен от Комисията
	Изменение

	(15)	Като се има предвид, че съгласно Регламент за изпълнение (ЕС) 2019/159 приложимата извън квотата тарифа е в размер на 25 %, и като се вземе предвид равнището на тарифите в стоманодобивния сектор на други ключови пазари, е целесъобразно равнището на приложимата извън квотата тарифа да се определи като мито в размер на 50 %, за да се сведе до минимум рискът от пренасочване на търговията. Това мито ще се прилага в допълнение към другите мита, приложими за обхванатите от настоящия регламент категории продукти.
	(15)	Като се има предвид, че съгласно Регламент за изпълнение (ЕС) 2019/159 приложимата извън квотата тарифа е в размер на 25 %, и като се вземе предвид равнището на тарифите в стоманодобивния сектор на други ключови пазари, е целесъобразно равнището на приложимата извън квотата тарифа да се определи като мито в размер на 50 %, за да се сведе до минимум рискът от пренасочване на търговията и да се осигури възможност за увеличаване на производствения капацитет. Това мито ще се прилага в допълнение към другите мита, приложими за обхванатите от настоящия регламент категории продукти.



Изменение		20
Предложение за регламент
Съображение 20 а (ново)
	

	Текст, предложен от Комисията
	Изменение

	
	(20а)	За да се гарантира справедливо и балансирано управление на тарифните квоти, следва да се предотвратят концентрацията на внос от няколко основни оператора и практиките на натрупване на запаси. Практиките на натрупване на запаси, при които стоманени продукти се съхраняват в пристанища, митнически складове или свободни зони, за да се забави пускането им в свободно обращение, могат да доведат до бързо изчерпване на тарифните квоти съгласно системата, спазваща реда на постъпване на исканията. Подобни практики рискуват да подкопаят справедливия достъп до квоти за всички икономически оператори и ефективността на предпазния механизъм. Поради това Комисията следва да следи отблизо моделите на внос и съхраняваните количества, а когато е целесъобразно — да разглежда възможността за корекции в управлението на тарифните квоти, за да се гарантира справедлив достъп за всички оператори, така че да се реагира бързо на промените в пазарните условия, като същевременно се защитават стоманодобивната промишленост и отраслите надолу по веригата в Съюза. 



Изменение		21
Предложение за регламент
Съображение 21
	

	Текст, предложен от Комисията
	Изменение

	(21)	За да се гарантира, че мярката е ефективна за справяне с последиците от свръхкапацитета в световен мащаб и с оглед на особеностите на стоманените продукти и съвременните техники за производство и доставка, е важно да бъде определена държавата в съответствие с принципа на „топене и отливане“. Държавата на „топене и отливане“ е свързаната с първоначалното място, на което необработената стомана и желязо първоначално се произвеждат в течна форма в пещ за производство на стомана или желязо и впоследствие се отливат в първото им твърдо състояние. Това първо твърдо състояние може да включва или полуготов продукт, включително, но не само сляби, заготовки или блокове, или готов продукт на стоманодобивен завод. С искането на доказателства относно държавата на „топене и отливане“ ще се избегне възможността стомана, произведена в някои държави, допринасящи за свръхкапацитета в световен мащаб, да навлиза неправомерно на пазара на Съюза след допълнителна преработка в други държави и ще се повиши прозрачността на вътрешната верига на доставки за вноса на стомана.
	(21)	За да се гарантира, че мярката е ефективна за справяне с последиците от свръхкапацитета в световен мащаб и с оглед на особеностите на стоманените продукти и съвременните техники за производство и доставка, е важно да бъде определена държавата в съответствие с принципа на „топене и отливане“. Държавата на „топене и отливане“ е свързаната с първоначалното място, на което необработената стомана и желязо първоначално се произвеждат в течна форма в пещ за производство на стомана или желязо и впоследствие се отливат в първото им твърдо състояние. Това първо твърдо състояние може да включва или полуготов продукт, включително, но не само сляби, заготовки или блокове, или готов продукт на стоманодобивен завод. С искането на доказателства относно държавата на „топене и отливане“ ще се избегне възможността стомана, произведена в някои държави, допринасящи за свръхкапацитета в световен мащаб, да навлиза неправомерно на пазара на Съюза след допълнителна преработка в други държави и ще се повиши прозрачността на вътрешната верига на доставки за вноса на стомана. Искането на доказателства следва да се извършва по начин, който ограничава административната тежест във възможно най-голяма степен и улеснява спазването на изискванията от страна на малките и средните предприятия (МСП).



Изменение		22
Предложение за регламент
Съображение 21 а (ново)
	

	Текст, предложен от Комисията
	Изменение

	
	(21а)	Вносът на продукти, за които стоманата се топи и отлива в Руската федерация или в Беларус, не следва да получава достъп до пазара на Съюза и не следва да се ползва от тарифни квоти. Съответно всички подобни продукти следва да подлежат на автоматична забрана на външните граници на Съюза.



Изменение		23
Предложение за регламент
Съображение 24
	

	Текст, предложен от Комисията
	Изменение

	(24)	С цел да се гарантира, че равнището на откритите за внос в Съюза квоти е адаптирано към променящите се обстоятелства на пазарите на продуктите, обхванати от настоящия регламент, както и за да се осигурят технически спецификации за изпълнението на изискването за „топене и отливане“, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз за допълване на настоящия регламент чрез установяване на подробни правила за определяне на държавата, в която използваната за производството на продукта стомана се топи и отлива, и за изменение на приложение II към настоящия регламент. От особена важност е по време на подготвителната си работа Комисията да проведе подходящи консултации, включително на експертно равнище, и тези консултации да бъдат проведени в съответствие с принципите, заложени в Междуинституционалното споразумение от 13 април 2016 г. за по-добро законотворчество8. По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове.
	(24)	С цел да се гарантира, че равнището на откритите за внос в Съюза квоти е адаптирано към променящите се обстоятелства на пазарите на продуктите, обхванати от настоящия регламент, както и за да се осигурят технически спецификации за изпълнението на изискването за „топене и отливане“, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз за допълване на настоящия регламент чрез установяване на подробни правила за определяне на държавата, в която използваната за производството на продукта стомана се топи и отлива, и за изменение на приложение II към настоящия регламент. От особена важност е по време на подготвителната си работа Комисията да проведе подходящи консултации, включително на експертно равнище, и тези консултации да бъдат проведени в съответствие с принципите, заложени в Междуинституционалното споразумение от 13 април 2016 г. за по-добро законотворчество8. Освен това е важно при подготвителната работа да бъде взето под внимание становището на засегнатите промишлени отрасли, градове и региони. По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове.

	_________________
	_________________

	8 OВ L 123, 12.5.2016 г., стр. 1, ELI: http://data.europa.eu/eli/agree_interinstit/2016/512/oj.
	8 OВ L 123, 12.5.2016 г., стр. 1, ELI: http://data.europa.eu/eli/agree_interinstit/2016/512/oj.



Изменение		24
Предложение за регламент
Съображение 25 а (ново)
	

	Текст, предложен от Комисията
	Изменение

	
	(25а)	В съответствие с Регламент (ЕС) 2025/1153 на Европейския парламент и на Съвета1а и с ангажимента на Съюза да подкрепя икономиката на Украйна по време на продължаващата агресивна война на Русия срещу Украйна, както и с оглед на стратегическата роля на Украйна във веригата на доставки на стомана в Съюза, Комисията следва да гарантира, че проектирането и прилагането на разпределените квоти отразяват изцяло статута на Украйна на страна кандидатка и нейното съществено значение за стабилността на пазарна на стомана в Съюза, като същевременно се запазват ефективността и целостта на настоящия регламент.

	
	__________

	
	1а Регламент (ЕС) 2025/1153 на Европейския парламент и на Съвета от 5 юни 2025 г. за спиране на прилагането на някои разпоредби от Регламент (ЕС) 2015/478 по отношение на вноса на продукти от Украйна в Съюза (ОВ L, 2025/1153, 5.6.2025 г., ELI: http://data.europa.eu/eli/reg/2025/1153/oj).



Изменение		25
Предложение за регламент
Съображение 25 б (ново)
	

	Текст, предложен от Комисията
	Изменение

	
	(25б)	Като се има предвид, че няколко трети държави приеха ограничаващи търговията мерки, които засягат пряко износа на Съюза на стоманени продукти, Комисията следва да отрази тези ограничаващи търговията мерки.



Изменение		26
Предложение за регламент
Съображение 26
	

	Текст, предложен от Комисията
	Изменение

	26.	 Комисията следва да оцени най-късно в срок от 2 години след приемането на настоящия регламент необходимостта от коригиране на обхвата на продуктите, обхванати от настоящия регламент, и ако счете за необходимо, следва да обмисли изготвянето на законодателно предложение за добавяне на допълнителни стоманени продукти, включително на продукти, които са изработени от или съдържат значително количество стомана.
	26.	 Стоманодобивната промишленост на Съюза, състояща се от хиляди МСП, които преобразуват стоманата в специализирани стоки с висока стойност, е жизненоважна за целия стоманодобивен сектор в Съюза. Подобно на производителите на първична стомана в Съюза, секторът на стоманата надолу по веригата в Съюза е изложен във все по-голяма степен на евтин внос от трети държави, където производителите износители се възползват от незаконни държавни субсидии, по-ниски екологични стандарти и изкуствено занижени разходи за енергия или за вложени ресурси. Признавайки неотложността на това положение, Комисията следва да определи в срок до шест месеца след приемането на настоящия регламент необходимостта от коригиране на обхвата на продуктите, обхванати от настоящия регламент, и ако счете за необходимо, следва да представи законодателно предложение най-късно една година след приемането на настоящия регламент за добавяне на допълнителни стоманени продукти, включително на продукти, които са изработени от или съдържат значително количество стомана. За да се гарантира ефективността на настоящия регламент, от съществено значение за оценката е внимателно да се прецени дали проблемите, които настоящият регламент има за цел да разреши, се решават и не се изместват неволно по-нататък по веригата за създаване на стойност. При тази оценка следва да се вземат предвид, наред с другото, леярните, потенциалното въздействие на променящите се мерки в областта на световната търговия, които могат да пренасочат търговските потоци към Съюза и положението на секторите надолу по веригата, чиято конкурентоспособност, включително тази на МСП и леярните, може да бъде засегната неблагоприятно. След тази първоначална оценка Комисията следва да извършва последващи оценки веднъж на две години или по-често, ако значителни нарушения на пазара или внезапни промени в моделите на световната търговия обосновават това. 



Изменение		27
Предложение за регламент
Съображение 26 а (ново)
	

	Текст, предложен от Комисията
	Изменение

	
	(26а)	Комисията следва да изготвя годишен доклад относно прилагането на настоящия регламент и да го представя на Европейския парламент и на Съвета. Този годишен доклад следва, наред с другото, да съдържа информация относно използването и развитието на квотите и категорията и обема на вноса, който попада в обхвата на митото от 50 %. Годишният доклад следва да се оповестява публично.



Изменение		28
Предложение за регламент
Съображение 27
	

	Текст, предложен от Комисията
	Изменение

	(27)	Преди 1 юли 2031 г. и на всеки пет години след това Комисията следва да прави оценка на промяната на ключовите параметри, обосновали приемането на настоящия регламент, включително промените и тенденциите при свръхкапацитета в световен мащаб, както и неговото въздействие върху пазара на стомана. Комисията следва също така да направи преглед на положението с ограничаващите търговията мерки на трети държави по отношение на стоманата и на последиците и въздействията, които те могат да имат или е вероятно да имат по отношение на риска от пренасочване на търговията към пазара на Съюза. Освен това Комисията следва да анализира и ситуацията във връзка със съществуването на непазарни политики и практики в трети държави и тяхното въздействие върху пазара на стомана в Съюза. Комисията следва също така да направи оценка на промяната на икономическите резултати на стоманодобивната промишленост на Съюза, както и на развитието на нейните проекти за декарбонизация,
	(27)	 Преди 31 декември 2028 г. и на всеки три години след това Комисията следва да прави оценка на промяната на ключовите параметри, обосновали приемането на настоящия регламент, включително промените и тенденциите при свръхкапацитета в световен мащаб, както и неговото въздействие върху пазара на стомана и веригите за създаване на стойност надолу по веригата. Комисията следва също така да направи преглед на положението с ограничаващите търговията мерки на трети държави по отношение на стоманата и на последиците и въздействията, които те могат да имат или е вероятно да имат по отношение на риска от пренасочване на търговията към пазара на Съюза. Освен това Комисията следва да анализира и ситуацията във връзка със съществуването на непазарни политики и практики в трети държави и тяхното въздействие върху пазара на стомана в Съюза. Комисията следва също така да направи оценка на цялостната конкурентоспособност на Съюза и на икономическите резултати на стоманодобивната промишленост на Съюза, включително равнищата на цените и използването на капацитет, както и на пътя към декарбонизация на стоманодобивния сектор в Съюза и на развитието на неговите цели за декарбонизация. За тази цел Комисията следва да извършва структурирана оценка на въздействието в диалог със и обхващаща цялата стоманодобивна екосистема, включително сегмента надолу по веригата. Тези оценки следва да включват обратна информация от многостранни обсъждания, включително, наред с другото с Комитета по стомана на ОИСР и Глобалния форум по проблемите на свръхкапацитета в стоманодобива.



Изменение		29
Предложение за регламент
Член 2 – параграф 4 а (нов)
	

	Текст, предложен от Комисията
	Изменение

	
	4а.	Мерките съгласно настоящия регламент се прилагат по начин, който е в съответствие с правилата на СТО, и не ограничават търговията отвъд строго необходимото за справяне с неблагоприятните последици от свръхкапацитета в световен мащаб в резултат на несправедливи пазарни условия.



Изменение		30
Предложение за регламент
Член 3 – параграф 2
	

	Текст, предложен от Комисията
	Изменение

	2.	Към момента на вноса вносителите предоставят подходящо доказателство, като например заводски сертификат, с което се удостоверява държавата на „топене и отливане“ на използваната при производството на продукта стомана.
	2.	Към момента на вноса вносителите предоставят проверимо подходящо доказателство, с което се удостоверява държавата на „топене и отливане“ на използваната при производството на продукта стомана. Доказателството включва заводски сертификат, издаден от първоначалния производител на стомана, в който се посочва съответният референтен номер и се съдържат техническите и производствените данни, необходими за проследяване на произхода на стоманата.



Изменение		31
Предложение за регламент
Член 3 – параграф 2 а (нов)
	

	Текст, предложен от Комисията
	Изменение

	
	2а.	Строго забранено е вносът на продукти, за които стоманата се топи и отлива в Руската федерация или в Беларус, да се допуска до пазара на Съюза и той при никакви обстоятелства не се ползва от тарифни квоти. Всички подобни продукти подлежат на автоматична забрана на външните граници на Съюза.



Изменение		32
Предложение за регламент
Член 3 – параграф 2 б (нов)
	

	Текст, предложен от Комисията
	Изменение

	
	2б.	Държавата на „топене и отливане“ се прилага при определянето на държавата на разпределение на тарифните квоти съгласно член 4.



Изменение		33
Предложение за регламент
Член 3 – параграф 2 в (нов)
	

	Текст, предложен от Комисията
	Изменение

	
	2в.	Комисията може да приеме насоки за това как да се предоставят подходящи доказателства с цел ограничаване на административната тежест и улесняване на спазването на изискванията от страна на МСП.



Изменение		34
Предложение за регламент
Член 4 – параграф 1 – алинея 1 – буква а
	

	Текст, предложен от Комисията
	Изменение

	а)	равнища на тарифните квоти, еквивалентни на пазарния дял на вноса, който е преобладавал на пазара на стомана в Съюза през 2013 г. преди въздействието на свръхкапацитета в световен мащаб върху пазара на Съюза;
	а) равнища на тарифните квоти, равняващи се на пазарния дял на вноса, който е преобладавал на пазара на стомана в Съюза през 2013 г. преди въздействието на свръхкапацитета в световен мащаб върху пазара на Съюза; 



Изменение		35
Предложение за регламент
Член 4 – параграф 1 – алинея 1 – буква в а (нова)
	

	Текст, предложен от Комисията
	Изменение

	
	ва)	равнището на митата, прилагани от трета държава по отношение на стоманените продукти от Съюза; 



Изменение		36
Предложение за регламент
Член 4 – параграф 1 – алинея 1 – буква в б (нова)
	

	Текст, предложен от Комисията
	Изменение

	
	вб)	дали дадена трета държава спазва ангажиментите си по споразуменията за свободна търговия, сключени със Съюза, с оглед на конвенциите на МОТ и многостранните споразумения по околната среда;



Изменение		37
Предложение за регламент
Член 4 – параграф 1 – алинея 1 – буква з (нова)
	

	Текст, предложен от Комисията
	Изменение

	
	з)	наличието на едностранни мерки на Съюза за спиране на прилагането на гаранциите в полза на трета държава по отношение на продуктите, попадащи в обхвата на настоящия регламент.



Изменение		38
Предложение за регламент
Член 4 – параграф 1 – алинея 2
	

	Текст, предложен от Комисията
	Изменение

	Тези актове за изпълнение се приемат в съответствие с процедурата, посочена в член 5, параграф 2.
	Тези актове за изпълнение се приемат в съответствие с процедурата, посочена в член 5, параграф 2. Първият от тези актове за изпълнение се приема и започва да се прилага в срок до 30 юни 2026 г. 



Изменение		39
Предложение за регламент
Член 4 – параграф 2 а (нов)
	

	Текст, предложен от Комисията
	Изменение

	
	2а.	 Комисията информира незабавно и изчерпателно Европейския парламент относно преговорите с трети държави съгласно член XXVIII от ГАТТ и гарантира, че предоставя на Европейския парламент достъп до съответните документи. Комисията редовно публикува публично достъпна информация относно тези преговори.



Изменение		40
Предложение за регламент
Член 6 – параграф 1 – буква в а (нова)
	

	Текст, предложен от Комисията
	Изменение

	
	ва)	 планът за декарбонизация на стоманодобивния сектор в Съюза;



Изменение		41
Предложение за регламент
Член 6 – параграф 1 – буква д
	

	Текст, предложен от Комисията
	Изменение

	д)	потенциални проблеми, свързани с наличието на доставки при някои категории продукти;
	д)	 потенциални проблеми, свързани с наличието на доставки при някои категории продукти, и тяхното въздействие върху веригите за създаване на стойност надолу по веригата;



Изменение		42
Предложение за регламент
Член 6 – параграф 1 – буква д а (нова)
	

	Текст, предложен от Комисията
	Изменение

	
	да)	 основните интереси на Съюза, и по-специално общата политика за сигурност и отбрана на Съюза;



Изменение		43
Предложение за регламент
Член 6 – параграф 2
	

	Текст, предложен от Комисията
	Изменение

	2.	 На Комисията се предоставя правомощието да приема делегирани актове в съответствие с член 7 за допълване на настоящия регламент чрез определяне на подробни правила за прилагането на член 3.
	2.	 На Комисията се предоставя правомощието да приема делегирани актове в съответствие с член 7 за допълване на настоящия регламент чрез определяне на подробни правила и ред за прилагането на член 3, и по-специално:



Изменение		44
Предложение за регламент
Член 6 – параграф 2 – алинея 1 – буква а (нова)
	

	Текст, предложен от Комисията
	Изменение

	
	а)	подробните правила и ред относно подходящото доказателство, посочено в член 3, параграф 2, с което се удостоверява държавата на „топене и отливане“ на използваната при производството на продукта стомана;



Изменение		45
Предложение за регламент
Член 6 – параграф 2 – алинея 1 – буква б (нова)
	

	Текст, предложен от Комисията
	Изменение

	
	б)	подробните правила за гарантиране на автентичността и проследимостта на заводските сертификати, посочени в член 3, параграф 2, включително, по целесъобразност, използването на цифрови системи за проверка, уникални идентификационни номера или други механизми за контрол, за да се предотвратят фалшифициране и злоупотреба, като същевременно се взема предвид специалното положение на малките и средните предприятия (МСП) и се избягва непропорционалната административна тежест. 



Изменение		46
Предложение за регламент
Член 6 – параграф 2 – алинея 1 а (нова)
	

	Текст, предложен от Комисията
	Изменение

	
	Първите делегирани актове, посочени в първа алинея, се приемат в срок до 1 октомври 2026 г.



Изменение		47
Предложение за регламент
Член 7 – параграф 2
	

	Текст, предложен от Комисията
	Изменение

	2.	Правомощието да приема делегирани актове, посочено в член 6, се предоставя на Комисията за неопределен срок, считано от ... [до Службата за публикации: моля, въведете датата на влизане в сила на настоящия регламент].
	2.	Правомощието да приема делегирани актове, посочено в член 6, се предоставя на Комисията за срок от пет години, считано от ... [до Службата за публикации: моля, въведете датата на влизане в сила на настоящия регламент]. Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възразят срещу подобно продължаване не по-късно от три месеца преди изтичането на всеки срок.



Изменение		48
Предложение за регламент
Член 9 – параграф 1
	

	Текст, предложен от Комисията
	Изменение

	1.	До ... [до Службата за публикации: моля, въведете дата, съответстваща на 2 години след приемането на настоящия проект за регламент] Комисията оценява необходимостта от изменение на продуктовия обхват на настоящия регламент и може да представи законодателно предложение за изменение на същия регламент. Тази оценка се извършва периодично на всеки две години след първия преглед.
	1.	 До ... [шест месеца от датата на влизане в сила на настоящия регламент] Комисията определя необходимостта от изменение на продуктовия обхват на настоящия регламент, и по-специално дали той следва да включва допълнителни продукти, които са направени от стомана или съдържат значително количество стомана, включително с приоритетни стоманени продукти надолу по веригата, които не са обхванати от приложение I и които са изложени на риск от пренасочване на търговията, и може да представи законодателно предложение за изменение на същия регламент. Тази оценка се извършва периодично на всеки две години след първия преглед. Когато възникнат значителни нарушения на пазара или внезапни промени в моделите на световната търговия, Комисията извършва оценка по-рано. При този преглед се взема предвид по-общото положение на конкурентоспособността на Съюза и на стоманодобивната промишленост на Съюза, както участниците нагоре по веригата, така и тези надолу по нея, и по-специално положението на МСП, а също така и общата политика за сигурност и отбрана на Съюза.



Изменение		49
Предложение за регламент
Член 9 – параграф 2
	

	Текст, предложен от Комисията
	Изменение

	2.	До 1 юли 2031 г. и на всеки пет години след това Комисията прави оценка на ефективността на настоящия регламент. При тази оценка се вземат предвид продължаващото наличие на обстоятелствата, обосновали приемането на настоящия регламент, и състоянието на стоманодобивната промишленост на Съюза. Въз основа на тази оценка Комисията може да представи законодателно предложение за изменение или отмяна на настоящия регламент.
	2.	 До 31 декември 2028 г. и на всеки три години след това Комисията прави оценка на ефективността и на въздействието на настоящия регламент. При тази оценка се вземат предвид продължаващото наличие на обстоятелствата, обосновали приемането на настоящия регламент, и състоянието на стоманодобивната промишленост на Съюза, включително равнищата на цените и използването на капацитета, както и веригите за създаване на стойност надолу по веригата и въздействието върху отраслите в Съюза, в които стоманата се използва като производствен ресурс, и пътя към декарбонизация на стоманодобивния сектор в Съюза. За целите на тази оценка Комисията провежда широки консултации със съответните заинтересовани страни по цялата верига за създаване на стойност в стоманодобивния сектор. Въз основа на тази оценка Комисията може да представи законодателно предложение за изменение на настоящия регламент.



Изменение		50
Предложение за регламент
Член 9 – параграф 2 а (нов)
	

	Текст, предложен от Комисията
	Изменение

	
	2а.	Комисията представя годишен доклад относно прилагането на настоящия регламент на Европейския парламент и на Съвета. Докладът се оповестява публично.


Изменение		51
Предложение за регламент
Член 10 – параграф 1
	

	Текст, предложен от Комисията
	Изменение

	1.	Настоящият регламент влиза в сила на двадесетия ден след деня на публикуването му в Официален вестник на Европейския съюз.
	1.	Настоящият регламент влиза в сила в деня след публикуването му в Официален вестник на Европейския съюз.



Изменение		52
Предложение за регламент
Член 10 – параграф 1 а (нов)
	

	Текст, предложен от Комисията
	Изменение

	
	Той се прилага от 1 юли 2026 г.



Изменение		53
Предложение за регламент
Член 10 – параграф 1 б (нов)
	

	Текст, предложен от Комисията
	Изменение

	
	Член 3, параграф 2 се прилага от 1 октомври 2026 г.



Изменение		54
Предложение за регламент
Член 10 – параграф 1 в (нов)
	

	Текст, предложен от Комисията
	Изменение

	
	Член 3, параграф 2б се прилага от ... [24 месеца от датата на влизане в сила на настоящия регламент].



Изменение		55
Предложение за регламент
Приложение 1 – ред 21 а (нов)
	

	Текст, предложен от Комисията
	Изменение

	
	21а
	Тръби и кухи профили от чугун
	КН 73030010, 73030090


Изменение		56
Предложение за регламент
Приложение 1 – ред 28
	

	Текст, предложен от Комисията
	Изменение

	28
	Телове от нелегирани стомани
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Телове от нелегирани и други легирани стомани
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Изменение		57
Предложение за регламент
Приложение 1 – ред 29 а (нов)
	

	Текст, предложен от Комисията
	Изменение

	
	29а
	Телове от неръждаема стомана
	72 23 0011, 72 23 0019, 72 23 0091, 72 23 0099



Изменение		58
Предложение за регламент
Приложение 1 – ред 30 а (нов)
	

	Текст, предложен от Комисията
	Изменение

	
	30а
	Ковани пръти от нелегирани и други легирани стомани
	7214 1000, 7228 1050, 7228 4010, 7228 4090



Изменение		59
Предложение за регламент
Приложение 2 – ред 21 а (нов)
	

	Текст, предложен от Комисията
	Изменение

	
	21а
	Тръби и кухи профили от чугун
	CN 73 030010, 73 030090
	4700
	50%

